Ettepanek: NÕUKOGU MÄÄRUS, millega avatakse teatavate kalandussaaduste importi Kanaari saartele hõlmavad autonoomsed liidu tariifikvoodid aastateks 2014–2020 ja sätestatakse nende haldamine /* COM/2013/0552 final - 2013/0266 (CNS) */





SELETUSKIRI Ettepaneku taust Ettepaneku põhjused ja eesmärgid Nõukogu 8. juuli 2008. aasta määruse (EÜ) nr 645/2008, millega avatakse teatavate kalandussaaduste importi Kanaari saartele hõlmavad autonoomsed ühenduse tariifikvoodid ja sätestatakse nende haldamine, artikkel 2. Hispaania Kuningriigi valitsus on esitanud taotluse eespool nimetatud määruses sätestatud meetmete pikendamiseks. Kanaari saarte erandlik geograafiline asend sisetarbimiseks hädavajalike kalandussaaduste tarneallikate suhtes tekitab kulusid, mis on sellele sektorile raskeks koormaks. Selliseid ebasoodsaid looduslikke tingimusi saab korvata, peatades ajutiselt tollimaksude kohaldamise kõnealuste toodete impordile kolmandatest riikidest. Imporditollimaksude kavandatud vähendamine koos äärepoolseimate piirkondade jaoks ette nähtud muude erimeetmetega aitab Kanaari saartel üle saada nende ees seisvatest struktuurilistest raskustest. Üldine taust Kanaari saared kuuluvad Euroopa Liidu äärepoolseimate piirkondade hulka, mille puhul võib vastavalt Euroopa Liidu toimimise lepingu artiklile 349 näha ette erimeetmed, et korvata majanduslikku mahajäämust, mille käes need piirkonnad oma geograafilise asendi tõttu kannatavad. Alates 1991. aastast on Euroopa Liit osaliselt või täielikult peatanud ühise tollitariifistiku maksumäärade kohaldamise teatavate kalandussaaduste impordi suhtes Kanaari saartele. Varem on imporditollimaksu peatamiseks kalandussaaduste impordi suhtes Kanaari saartele vastu võetud järgmised määrused: a) nõukogu määrus (EMÜ) nr 1911/91, 26. juuni 1991, ühenduse õiguse sätete kohaldamise kohta Kanaari saarte suhtes; b) nõukogu määrus (EMÜ) nr 3621/92, 14. detsember 1992, millega peatatakse ajutiselt ühise tollitariifistiku ühepoolsete maksumäärade kohaldamine teatavate kalatoodete impordi suhtes Kanaari saartele; c) nõukogu määrus (EÜ) nr 704/2002, 25. märts 2002, millega peatatakse ajutiselt ühise tollitariifistiku ühepoolsete maksumäärade kohaldamine teatavate tööstustoodete impordi suhtes ning avatakse teatavate kalandussaaduste importi Kanaari saartele hõlmavad autonoomsed ühenduse tariifikvoodid ja sätestatakse nende haldamine; d) nõukogu määrus (EÜ) nr 645/2008, 8. juuli 2008, millega avatakse teatavate kalandussaaduste importi Kanaari saartele hõlmavad autonoomsed ühenduse tariifikvoodid ja sätestatakse nende haldamine. Autonoomsete tariifikvootide suhtes kehtivad õigusnormid Nõukogu 8. juuli 2008. aasta määrus (EÜ) nr 645/2008, millega avatakse teatavate kalandussaaduste importi Kanaari saartele hõlmavad autonoomsed ühenduse tariifikvoodid ja sätestatakse nende haldamine, kaotab kehtivuse 31. detsembril 2013. Sarnast tariifikvootide vähendamist (peatamised) kohaldatakse teatavate tööstustoodete impordi suhtes Kanaari saartele. Neid rakendatakse nõukogu 19. detsembri 2011. aasta määrusega (EL) nr 1386/2011, millega peatatakse ajutiselt ühise tollitariifistiku ühepoolsete maksumäärade kohaldamine teatavate tööstustoodete impordi suhtes Kanaari saartele. Euroopa Parlamendi ja nõukogu 13. märtsi 2013. aasta määrus (EL) nr 228/2013 (millega kehtestatakse põllumajanduse erimeetmed liidu äärepoolseimate piirkondade jaoks ja tunnistatakse kehtetuks nõukogu 30. jaanuari 2006. aasta määrus (EÜ) nr 247/2006, nn POSEI määrus) hõlmab teatavat tarnimise erikorda, mille eesmärk on leevendada inimtoiduks oluliste toodetega varustamisel tekkivaid lisakulutusi töötlemiseks ettenähtud toodete ja põllumajanduslike sisendite puhul. Tarnimiskorra ühe osana on teatavate põllumajandustoodete import kolmandatest riikidest tollimaksuvaba. Kõnealust määrust kohaldatakse kõigi Euroopa Liidu toimimise lepingu artiklis 349 osutatud piirkondade, sh Kanaari saarte suhtes. Kooskõla Euroopa Liidu muude tegevuspõhimõtete ja eesmärkidega Kavandatud tollivabu tariifikvoote käsitatakse Kanaari saarte kalatööstuse toetamise täiendava meetmena lisaks muudele meetmetele, eelkõige äärepoolseimate piirkondade teatavate kalandussaaduste turustamisel nende piirkondade kaugusest tulenevate lisakulude hüvituskava (nõukogu 21. mai 2007. aasta määrus (EÜ) nr 791/2007). Käesolev ettepanek on kooskõlas ka liidu tegevuspõhimõtetega, eelkõige ühise kalanduspoliitikaga. Konsulteerimine huvitatud isikutega ja mõju hindamine Konsulteerimine huvitatud isikutega Nõukogu määruse (EÜ) nr 645/2008 artiklis 2 on sätestatud, et Hispaania ametiasutused peavad esitama kaks rakendamisaruannet (2010. aasta mais ja 2012. aasta mais), mille alusel komisjon peab hindama võetud meetmete mõju. Hispaania ametiasutused täitsid eespool osutatud aruandekohustused ja esitasid kaks aruannet: ühe 2010. aasta juulis ja teise 2012. aasta juunis. Komisjon palus esitada täiendavat teavet, mida ta vajas meetmete mõju hindamiseks vastavalt kõnealusele määrusele. Hispaania ametiasutused esitasid nõutud teabe, mis võimaldas komisjonil meetmete mõju hindamise lõpule viia. Eksperdiarvamuste kogumine ja kasutamine Hindamisel kasutati ka nõukogu määrusega (EÜ) nr 791/2007 kehtestatud hüvitamiskorra hindamise aruannet[1]. Selles hindamisaruandes esitatakse olulist teavet Kanaari saarte kohta valdkondades, mis on olulised tariifikvootide mõju uurimisel (nt rahvastik, kalandussektori struktuur, toodang, kalatöötlemine ja -turustamine). Aruandes käsitleti ka kalatoodete tariifikvootide ja nõukogu määruse (EÜ) nr 791/2007 kohaselt Kanaari saartel kohaldatava hüvitamiskorra võimalikku vastastikust mõju. Kasutati ka POSEI programmide ja Egeuse mere väikesaarte erimeetmete 2009. aasta hindamisaruannet[2]. Selles aruandes esitati Kanaari saarte majandust käsitleva faktilise teabe kõrval ka analüüs teatavate põllumajandustoodete tollivaba importi võimaldavate meetmete ja kohalikule põllumajandusele antava ELi rahalise toetuse koostoime kohta. Mõju hindamine Arvestades meetmete piiratud reguleerimisala ja asjaolu, et ettepanekus käsitletakse kõnealuses piirkonnas juba varem kohaldatud meetmete jätkumist, ei ole sel mingit lisaväärtust, et viia läbi mõju hindamine. Komisjoni ettepaneku ettevalmistamiseks vajaliku aluse andis Hispaania ametiasutuste esitatud aruannete läbivaatamine. Ettepaneku õiguslik külg Kavandatud meetmete kokkuvõte Pikendada olemasolevaid autonoomseid tariifikvoote veel seitsmeks aastaks, st aastateks 2014–2020. Kõnealune seitsmeaastane ajavahemik sünkroonib need meetmed muude meetmetega, mis liit võtab Kanaari saarte huvides, eelkõige nendega, mida komisjon kavandab oma ettepanekus Euroopa Merendus- ja Kalandusfondi kohta[3]. Õiguslik alus Euroopa Liidu toimimise lepingu artikkel 349. Subsidiaarsuse põhimõte Ettepanek tehakse ELi ainupädevusse kuuluvas valdkonnas. Subsidiaarsuse põhimõtet seetõttu ei kohaldata. Proportsionaalsuse põhimõte Ettepanek on proportsionaalsuse põhimõttega kooskõlas järgmistel põhjustel. Kavandatavad tariifikvoodid võimaldaksid katta Kanaari saarte siseturu vajadused, tagades samas, et vähendatud maksumääraga impordivood liitu jäävad prognoositavaks ja selgelt eristatavaks. Tollimaks peatatakse ainult teatavate kalatoodete suhtes piiratud ajavahemikuks ning teatava koguse suhtes. Meetmete mõju on samuti piiratud, kuna kõnealused tooted on ette nähtud üksnes Kanaari saarte turu jaoks. Halduskoormust hoitakse madalaimal tasemel nii liikmesriikide ja piirkondlike ametiasutuste kui ka komisjoni talituste jaoks, eelkõige seoses aruannetega, mis tuleb esitada asjaomaste meetmete rakendamise kohta. Õigusakti valik Kavandatud õigusakt: määrus. Aluslepingus ei ole lubatud teisi vahendeid selliste meetmete rakendamiseks. Mõju eelarvele Ettepanek mõjutab liidu eelarvet, kuna tollimaksu peatamine põhjustab liidu omavahendite sissetulekute vähenemist. Täiendav teave Ettepanek sisaldab läbivaatamisklauslit. Ettepanek sisaldab aegumisklauslit. 2013/0266 (CNS) Ettepanek: NÕUKOGU MÄÄRUS, millega avatakse teatavate kalandussaaduste importi Kanaari saartele hõlmavad autonoomsed liidu tariifikvoodid aastateks 2014–2020 ja sätestatakse nende haldamine EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 349, võttes arvesse Euroopa Komisjoni ettepanekut, olles edastanud seadusandliku akti eelnõu riikide parlamentidele, võttes arvesse Euroopa Parlamendi arvamust[4], võttes arvesse Euroopa Majandus- ja Sotsiaalkomitee arvamust[5], võttes arvesse Regioonide Komitee arvamust[6], toimides seadusandliku erimenetluse kohaselt ning arvestades järgmist: (1) Kanaari saarte erandlik geograafiline asend teatavate sisetarbimiseks hädavajalike kalandussaaduste tarneallikate suhtes tekitab sellele sektorile lisakulusid. Neid saarelisest asendist, kaugusest ja äärepoolseimast asukohast tingitud ebasoodsaid looduslikke tingimusi, mis on loetletud aluslepingu artiklis 349, võib korvata, peatades ajutiselt tollimaksude kohaldamise kõnealuste toodete impordile kolmandatest riikidest asjakohases mahus liidu autonoomsete tariifikvootide piires. (2) Nõukogu määrusega (EÜ) nr 645/2008[7] avati teatavate kalandussaaduste importi Kanaari saartele hõlmavad autonoomsed ühenduse tariifikvoodid ajavahemikuks 1. jaanuarist 2007 kuni 31. detsembrini 2013 ning sätestati nende haldamine. (3) 2012. aasta septembris palusid Hispaania ametiasutused pikendada kooskõlas aluslepingu artikliga 349 liidu tariifikvootide kohaldamist teatavate kalatoodete impordi suhtes Kanaari saartele. (4) Hispaania ametiasutused esitasid 2010. aasta juulis ja 2012. aasta juunis aruande määruse (EÜ) nr 645/2008 artiklis 3 osutatud meetmete rakendamise kohta. Komisjon uuris eespool osutatud aruannete põhjal, millist mõju võetud meetmed on avaldanud. (5) Hispaania ametiasutuste esitatud aruanded hõlmasid teavet tariifikvootide kasutamise kohta ajavahemikul 2007–2011. Sellest teabest nähtus, et keskmiselt kasutati kõnealusel ajavahemikul tariifikvoot järjekorranumbriga 09.2997 peaaegu täielikult ära, kuid tariifikvooti järjekorranumbriga 09.2651 ei ammendatud. (6) Kuna tariifikvoot järjekorranumbriga 09.2997 kasutati peaaegu täielikult ära ning tariifikvoodi järjekorranumbriga 09.2651 mittetäieliku kasutamise põhjuseks võivad olla välised tegurid, on asjakohane kehtestada kvootide kogus varasemaga samal tasemel. (7) Nõudluse järsk langus tariifikvoodi 09.2651 alla kuuluvate toodete järele kohalikul turul võis tuleneda Kanaari saarte rasketest majanduslikest tingimustest ning järgnenud majandus- ja finantskriisist, mis selgitab nimetatud kvoodi mittetäielikku kasutamist. (8) Nõukogu määrusega (EÜ) nr 645/2008 avatud tariifikvootide sarnased kvoodid on õigustatud, sest need kataksid Kanaari saarte siseturu vajadused, tagades samas, et vähendatud maksumääraga impordivood liitu jäävad prognoositavaks ja selgelt eristatavaks. (9) Selleks et võimaldada ettevõtjatel saavutada niisugune tootmise tase, mis muudab kõnealuste saarte majandusliku ja sotsiaalse keskkonna stabiilseks, on asjakohane pikendada ühise tollitariifistiku autonoomsete tariifikvootide kohaldamist teatavate kaupade suhtes täiendavaks ajavahemikuks vastavalt määruse (EÜ) nr 645/2008 lisale. (10) Siseturu terviklikkuse ja ühtsuse kahjustamise vältimiseks tuleks võtta meetmed, mis tagavad, et kalandussaadused, mille suhtes tollimaks peatatakse, on ette nähtud ainult Kanaari saarte siseturu jaoks. (11) Tuleks võtta meetmed komisjoni korrapäraseks teavitamiseks kõnealuse impordi mahust, et ta saaks vajaduse korral astuda samme spekuleerimise või kaubandushäirete ärahoidmiseks. (12) Kaubandushäirete korral ning kõnealuse määruse rakendamise ühtsete tingimuste tagamiseks tuleks komisjonile anda rakendamisvolitused, mis võimaldaksid komisjonil peatamise ajutiselt tühistada. Kõnealuseid volitusi tuleks teostada kooskõlas Euroopa Parlamendi ja nõukogu 16. veebruari 2011. aasta määrusega (EL) nr 182/2011, millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes[8]. (13) Vastuvõetavad sätted peaksid tagama järjepidevuse määruses (EÜ) nr 645/2008 sätestatud meetmetega, ON VASTU VÕTNUD KÄESOLEVA MÄÄRUSE: Artikkel 1 1. Ühise tollitariifistiku maksumäärade kohaldamine käesoleva määruse lisas loetletud kalandussaaduste impordi suhtes Kanaari saartele peatatakse lisas osutatud koguste puhul täielikult alates 1. jaanuarist 2014 kuni 31. detsembrini 2020. 2. Lõikes 1 märgitud peatamist kohaldatakse üksnes Kanaari saarte siseturule ettenähtud toodete suhtes. Seda kohaldatakse ainult nende kalandussaaduste suhtes, mis laaditakse laevalt või õhusõidukilt maha enne, kui Kanaari saarte tollile esitatakse vabasse ringlusse lubamise tollideklaratsioon. Artikkel 2 Artiklis 1 osutatud tariifikvoote hallatakse vastavalt komisjoni 2. juuli 1993. aasta määruse (EMÜ) nr 2454/93 (millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik)[9] artiklitele 308a ja 308b ning artikli 308c lõikele 1. Artikkel 3 Komisjon vaatab artiklis 1 sätestatud meetmete mõju läbi 30. juuniks 2019 ning esitab tulemuste põhjal asjakohased ettepanekud ajavahemikuks pärast 2020. aastat. Artikkel 4 1. Kui komisjonil on põhjust arvata, et käesolevas määruses sätestatud peatamine on konkreetse toote puhul kaasa toonud kaubandushäire, võib ta vastu võtta rakendusaktid, millega tühistatakse peatamine ajutiselt kuni 12 kuuks. Sellised rakendusaktid võetakse vastu artikli 5 lõikes 2 osutatud kontrollimenetluse kohaselt. Nende toodete imporditollimaksud, mille puhul peatamine on ajutiselt tühistatud, tagatakse tagatise abil ning asjaomaste toodete Kanaari saartel vabasse ringlusse lubamise tingimuseks on sellise tagatise esitamine. 2. Nõukogu peaks lõikes 1 osutatud 12-kuulise ajavahemiku jooksul komisjoni ettepanekul ning pärast Euroopa Parlamendiga konsulteerimist vastu võtma lõpliku otsuse selle kohta, kas tollimaksude peatamine jõusse jätta või tühistada. Kui peatamine tühistatakse, nõutakse tagatistega tagatud maksude summad lõplikult sisse. 3. Kui 12 kuu pikkuse ajavahemiku jooksul ei tehta lõike 2 kohast lõplikku otsust, vabastatakse tagatised. Artikkel 5 1. Komisjoni abistab määruse (EMÜ) nr 2913/92[10] artikli 247a lõike 1 kohaselt asutatud tolliseadustiku komitee. Kõnealune komitee on komitee määruse (EL) nr 182/2011 tähenduses. 2. Käesolevale lõikele viitamisel kohaldatakse määruse (EL) nr 182/2011 artiklit 5. Artikkel 6 Komisjon ja liikmesriikide tolliasutused teevad tihedat koostööd, et tagada käesoleva määruse kohaldamise nõuetekohane haldamine ja kontroll. Artikkel 7 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolevat määrust kohaldatakse alates 1. jaanuarist 2014 kuni 31. detsembrini 2020. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja LISA Jrk-nr || CN-kood || Kauba kirjeldus || Kvoodi maht (tonnides) || Kvoodi tolli-maksumäär (%) 09.2997 || 0303 || Külmutatud kala, v.a kalafileed ja muu rubriigi 0304 kalaliha || 15 000 || 0 0304 || Kalafileed ja muu kalaliha (k.a kalahakkliha), värske, jahutatud või külmutatud 09.2651 || 0306 || Vähid, puhastatud või puhastamata, elusad, värsked, jahutatud, külmutatud, kuivatatud, soolvees või soolatud; suitsutatud vähid, puhastatud või puhastamata, külm- või kuumsuitsutatud; vees või aurus keedetud vähid (puhastamata), olenemata sellest, kas jahutatud või jahutamata, külmutatud, kuivatatud, soolatud või soolvees; inimtoiduks kõlblik jahu ja graanulid vähkidest || 15 000 || 0 0307 || Molluskid, karbis või karbita, elusad, värsked, jahutatud, külmutatud, kuivatatud, soolvees või soolatud; suitsutatud molluskid, puhastatud või puhastamata, külm- või kuumsuitsutatud; inimtoiduks kõlblik pulber, jahu ja graanulid molluskitest 0308 || Muud veeselgrootud (v.a vähid ja molluskid), elusad, värsked, jahutatud, külmutatud, kuivatatud, soolatud või soolvees; suitsutatud veeselgrootud, v.a koorikloomad ja molluskid, külm- või kuumsuitsutatud; inimtoiduks kõlblik jahu, pulber ja graanulid veeselgrootutest, v.a vähkidest ja molluskitest FINANTSSELGITUS ETTEPANEKUTE KOHTA, MILLE MÕJU EELARVELE PIIRDUB AINULT TULUDE POOLEGA 1. ETTEPANEKU NIMETUS Ettepanek nõukogu määruse kohta, millega avatakse teatavate kalandussaaduste importi Kanaari saartele hõlmavad autonoomsed liidu tariifikvoodid ja sätestatakse nende haldamine 2. EELARVEREAD: Peatükk ja artikkel: 12. peatüki artikkel 120 Aastaks 2013 eelarvestatud summa: 18 631 800 000 eurot. 3. FINANTSMÕJU ¨ Ettepanekul puudub finantsmõju X Ettepanekul puudub finantsmõju kuludele, kuid sellel on finantsmõju tuludele; mõju tuludele on järgmine: miljonites eurodes (üks koht pärast koma) || || Eelarverida || Tulud || Ajavahemik, alates pp/kk/aaaa || [Aastad 2014–2020] Artikkel 120 || Mõju omavahenditele || 1.1.2014 – 31.12.2020 || -9,1/aastas 4. PETTUSEVASTASED MEETMED Tariifkvootide haldamise sätted sisaldavad ka vajalikke meetmeid pettuse ja eeskirjade eiramise ennetamiseks (ühenduse tolliseadustikus sätestatud kontrolli ja selle rakendussätete kohaldamine). 5. MUUD MÄRKUSED Meetme arvestuslik kulu Meetme üldmaksumuse arvestamise meetod Võttes aluseks kõige uuemad täielikud statistilised andmed (2012), vähenevad käesoleva määruse rakendamisel tulud hinnanguliselt 12,1 miljonit eurot aastas (vt tabel allpool). Nimetatud summa on üldiselt arvutatud enamsoodustusrežiimi tollimaksumäärade alusel ja näitab ülemmäära, kuna liit kohaldab madalamaid tollimakse impordi suhtes paljudest riikidest. Seetõttu võib tulude tegelik vähenemine olla väiksem, kuna enamsoodustusrežiimi tollimakse ei kohaldata pidevalt. Jrk-nr || Kvoodi maht (tonnides) || Hinnanguline hind eurot/tonni kohta || Enamsoodustusrežiimi tollimaksumäär (%) || Kvoodi tollimaksumäär (%) || Saamatajäänud imporditollimaks aastas (eurodes) 09.2997 || 15 000 t || 3 076 || 11 (keskmine tollimaksumäär) || 0 || 5 076 052 09.2651 || 15 000 t || 4,547 || 10,3 (keskmine tollimaksumäär) || 0 || 7 025 452 Kokku || || || || || 12 101 503 Tulude koguvähenemine võrreldes olukorraga, kus tariifikvoodid puuduvad, on hinnanguliselt 12 101 503 eurot. Tavapärastest omavahenditest saamata jäänud tulu kompenseeritakse liikmesriikide kogurahvatulul põhinevate osamaksetega. [1] „Evaluation des mesures prévues dans les régions ultrapériphériques sous le reg (ce) N° 791/2007” – Lõpparuanne – juuli 2012 – leping MARE/2010/11. Avaldamisel. [2] „Evaluation des mesures mises en oeuvre en faveur des régions ultrapériphériques (POSEI) et des petites īles de la mer Egée dans le cadre de la politique agricole commune” Contrat N°30-CE – 0233430/0094. Kättesaadav aadressil: http://ec.europa.eu/agriculture/eval/reports/posei/index_fr.htm [3] Ettepanek: EUROOPA PARLAMENDI JA NÕUKOGU MÄÄRUS Euroopa Merendus- ja Kalandusfondi kohta [millega tunnistatakse kehtetuks nõukogu määrus (EÜ) nr 1198/2006 ja nõukogu määrus (EÜ) nr 861/2006 ning nõukogu määrus nr XXX/2011 integreeritud merenduspoliitika kohta] KOM(2011) 804 (lõplik), 2.12.2011. [4] ELT C […], […], lk […]. [5] ELT C […], […], lk […]. [6] ELT C […], […], lk […]. [7] ELT L 180, 9.7.2008, lk 1. [8] ELT L 55, 28.2.2011, lk 13. [9] EÜT L 253, 11.10.1993, lk 1. [10] EÜT L 302, 19.10.1992, lk 1.